“Návrh”

VLÁDA SLOVENSKEJ REPUBLIKY

v y d á v a

podľa § 10 ods. 1  a  § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" )

r o z h o d n u t i e  č. 
o privatizácii zdravotníckeho zariadenia

Názov zdravotníckeho zariadenia:	Poliklinika Žilina - mesto
Sídlo:	ul. Bratislavská 1
	010  01 Žilina
IČO:	17335833

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2309 (ďalej len "určený privatizačný projekt").
Rozhodnutie sa týka  zdravotníckeho zariadenia Poliklinika Žilina – mesto, ul. Bratislavská 1, 010 01 Žilina, vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj.

2.	Účtovná hodnota majetku časti zdravotníckeho zariadenia k 31. 12. 2001:
	18 597 000,- Sk
	(slovom:  osemnásťmiliónovpäťstodeväťdesiatsedemtisíc slovenských korún).

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4.	Kupujúci :   

Obchodné meno:	KRANKAS  s.r.o.
Sídlo:	Bratislavská 1, Žilina 010 01
IČO:	36 372 111   

5.	Kúpna cena : 5  000 000,- Sk
(slovom : päťmiliónov slovenských korún) 

6.	Platobné podmienky a ich zabezpečenie:
Kúpnu cenu vo výške 5 000 000,- Sk zaplatí kupujúci na účet predávajúceho do 30 dní od nadobudnutia účinnosti zmluvy o predaji zdravotníckeho zariadenia.
Úhrada kúpnej ceny je zabezpečená nasledovnými dokladmi:
Zmluvou o poskytnutí hypotekárneho úveru reg. číslo 001/013078/02–001/000, uzatvorenou medzi Všeobecnou úverovou bankou, a.s., IČO : 31320155, Obchodný register: Okresný súd Bratislava 1., oddiel: Sa, vložka číslo 341/B, so sídlom Mlynské 
nivy 1, 829 90 Bratislava a spoločnosťou KRANKAS s.r.o., IČO: 36372111, sídlo Bratislavská 1, 010 01 Žilina, zo dňa 9.8.2002. Predmetom hypotekárneho úveru je záväzok banky poskytnúť dlžníkovi hypotekárny úver vo výške 4 500 000,- Sk, (slovom: štyrimiliónypäťstotisíc slovenských korún) za účelom privatizácie zdravotníckeho zariadenia Poliklinika Žilina –mesto, Bratislavská č. 1, 010 01 Žilina.
Oznámením  o obmedzení disponovania s vkladom, ktoré vystavila Všeobecná úverová banka, a.s. pobočka Žilina, Na bráne 1, 010 43 Žilina  dňa 9.8. 2002. V predmetnom doklade uvedený peňažný ústav oznamuje, že majiteľ účtu spoločnosť KRANKAS s.r.o. má v peňažnom ústave VÚB, a.s., pobočka Žilina  uložený vklad v sume 500 000,- Sk, slovom päťstotisíc slovenských korún, na bežnom účte číslo 1609868955/0200. Obmedzenie disponovania s vkladom je vykonané za účelom privatizácie zdravotníckeho zariadenia Poliklinika Žilina – mesto, Bratislavská č. 1, 010 01 Žilina. Majiteľ účtu nie je oprávnený disponovať s týmto vkladom odo dňa 9.8.2002 až do dňa súhlasu Fondu národného majetku, Drieňova 27, Bratislava s výplatou resp. uvoľnení vinkulovaného vkladu.

7.	Ďalšie podmienky predaja:
7.1.	Osobitné dojednania:
	Fond národného majetku SR v zmluve o predaji zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto:
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 277/1994 Z.z. o zdravotnej starostlivosti v znení neskorších predpisov, a zaväzuje sa tieto nehnuteľnosti užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode 7.1. a) môže vlastník vykonať iba po predchádzajúcom vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode 7.1. a) je dôvodom na odstúpenie od zmluvy zo strany predávajúceho (resp. FNM SR). Dodržiavanie podmienok uvedených v bode a) kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.
7.2.	Fond národného majetku Slovenskej republiky v zmluve o predaji zaviaže nadobúdateľa uzatvoriť nové nájomné zmluvy na prenájom doteraz prenajatých častí nehnuteľností (miestností) so štátnymi a neštátnymi zdravotníckymi pracovníkmi (fyzickými osobami alebo právnickými osobami), ktorí v  čase prevodu zdravotníckeho zariadenia poskytovali zdravotnú starostlivosť ako štátne alebo neštátne zdravotnícke zariadenia.
7.3.	Fond národného majetku Slovenskej republiky v zmluve o predaji zaviaže nadobúdateľa vložiť investície do nehnuteľností a  technického vybavenia nadobudnutého zdravotníckeho zariadenia Poliklinika Žilina – mesto vo výške 15 mil. Sk v termíne do jedného roka od podpísania zmluvy o predaji.
Dôvodom na odstúpenie od zmluvy s nadobúdateľom majetku je nesplnenie niektorej z podmienok uvedených v bode 7.1., 7.2. a 7.3..

P o u č e n i e:

Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:	Ing. Mária Machová, CSc.
	ministerka pre správu a privatizáciu
	národného majetku Slovenskej republiky	

                                                                    ....................................................
	           (podpis a pečiatka)